Sentenza tal-Qorti Ġenerali (L-Ewwel Awla) tas-17 ta’ Settembru 2019 – L-Italja u Eurallumina vs Il-Kummissjoni

(Kawżi magħquda T-119/07 u T-207/07)

“Għajnuna mill-Istat - Direttiva 2003/96/KE - Dazji tas-sisa fuq iż-żjut minerali - Żjut minerali użati bħala kombustibbli għall-produzzjoni tal-alumina - Eżenzjoni mis-sisa - Natura selettiva - Linji gwida dwar l-għajnuna reġjonali mill-Istat - Qafas Komunitarju għall-għajnuna mill-Istat għall-protezzjoni tal-ambjent tal-2001 - Aspettattivi leġittimi - Preżunzjoni ta’ legalità tal-atti tal-istituzzjonijiet - Prinċipju ta’ amministrazzjoni tajba - Obbligu ta’ motivazzjoni - Kontradizzjoni tar-raġunijiet”

1. Proċedura ġudizzjarja – Tressiq ta’ motivi ġodda fil-mori tal-kawża – Kundizzjonijiet – Motiv ibbażat fuq elementi rrilevati fil-mori tal-kawża – Assenza – Estensjoni ta’ motiv eżistenti – Assenza ta’ estensjoni – Inammissibbiltà (Statut tal-Qorti tal-Ġustizzja, l-ewwel paragrafu tal-Artikolu 21 u l-ewwel paragrafu tal-Artikolu 53; Regoli tal-Proċedura tal-Qorti Ġenerali (1991), Artikoli 44(1)(c) u 48(2)) (ara l-punti 56 sa 58, 142 sa 144)

2. Proċedura ġudizzjarja – Rikors promotur – Rekwiżiti formali – Espożizzjoni sommarja tal-motivi invokati –Dikjarazzjoni astratta – Inammissibbiltà (Statut tal-Qorti tal-Ġustizzja, l-ewwel paragrafu tal-Artikolu 21 u l-ewwel paragrafu tal-Artikolu 53; Regoli tal-Proċedura tal-Qorti Ġenerali (1991), Artikoli 44(1)(c) u 48(2)) (ara l-punti 61 sa 63)

3. Għajnuna mogħtija mill-Istati – Kunċett – Natura selettiva tal-miżura – Deroga mis-sistema fiskali ġenerali – Ġustifikazzjoni bbażata fuq in-natura u l-istruttura tas-sistema – Oneru tal-prova (Artikolu 87(1) KE) (ara l-punti 70 sa 74, 154 sa 156)

4. Għajnuna mogħtija mill-Istati – Kompetenzi rispettivi tal-Kunsill u tal-Kummissjoni – Deċiżjoni tal-Kunsill li tawtorizza Stat Membru jintroduċi eżenzjoni mid-dazji tas-sisa – Assenza ta’ effett fuq it-tqassim, mit-Trattat, tal-imsemmija kompetenzi (Artikoli 87 u 88 KE; Direttiva tal-Kunsill 2003/96, Artikolu 18(1) u Anness II) (ara l-punti 77, 78, 117, 147)

5. Għajnuna mogħtija mill-Istati – Projbizzjoni – Derogi – Għajnuna li tista’ titqies li hija kompatibbli mas-suq komuni – Għajnuna intiża għall-iżvilupp reġjonali – Kriterji – Eżistenza ta’ żvantaġġ reġjonali partikolari – Obbligu li tiġi stabbilita n-neċessità tal-għajnuna għall-iżvilupp reġjonali (Artikolu 87(3) KE; Komunikazzjoni tal-Kummissjoni 98/C 74/06, punti 4.15 sa 4.17] (ara l-punti 86, 87)

6. Għajnuna mogħtija mill-Istati – Projbizzjoni – Derogi – Għajnuna li tista’ titqies li hija kompatibbli mas-suq komuni – Għajnuna għall-protezzjoni tal-ambjent – Linji gwidi tal-komunità dwar l-għajnuna tal-istat għall-ħarsien tal-ambjent – Għajnuna fil-forma ta’ eżenzjoni minn taxxa – Kriterji ta’ evalwazzjoni (Artikolu 87(3) KE; Komunikazzjoni tal-Kummissjoni 2001/C 37/03) (ara l-punti 93 sa 95, 98 sa 104)

7. Għajnuna mogħtija mill-Istati – Irkupru ta’ għajnuna illegali – Għajnuna mogħtija bi ksur tar-regoli proċedurali tal-Artikolu 88 KE – Aspettattivi leġittimi possibbli tal-benefiċjarji – Protezzjoni – Kundizzjonijiet u limiti – Ċirkustanzi eċċezzjonali – Assenza (Artikoli 87(1), u 88 KE; Direttiva tal-Kunsill 2003/96) (ara l-punti 111 sa 122)

8. Għajnuna mogħtija mill-Istati – Projbizzjoni – Derogi – Setgħa diskrezzjonali tal-Kummissjoni – Deċiżjoni tal-Kummissjoni li tissuġġetta l-awtorizzazzjoni ta’ ħlas ta’ għajnuna għar-rimbors minn qabel mill-impriża kkonċernata ta’ għajnuna li preċedentement tkun irċeviet illegalment – Rekwiżiti imposti sabiex jiġi evitat kumulu ta’ għajnuna li jibdel il-kundizzjonijiet tal-kummerċ f’qies li jmur kontra l-interess komuni – Deċiżjoni li taqa’ taħt il-kompetenza tal-Kummissjoni (Artikolu 88(2) KE) (ara l-punti 130 sa 134)

9. Għajnuna mogħtija mill-Istati – Deċiżjoni tal-Kummissjoni – Evalwazzjoni tal-legalità skont informazzjoni disponibbli fil-mument tal-adozzjoni tad-deċiżjoni (Artikolu 88(2) KE) (ara l-punt 157)

10. Dritt tal-Unjoni Ewropea – Prinċipji – Ugwaljanza fit-trattament – Ħtieġa li jiġi osservat il-prinċipju ta’ legalità – Impossibbiltà li tiġi invokata illegalità mwettqa favur ħaddieħor (ara l-punt 158)

11. Atti tal-istituzzjonijiet – Motivazzjoni – Obbligu – Portata – Deċiżjoni li tidħol f’kuntest magħruf mill-persuna kkonċernata li tippermettilha tifhem il-portata tal-miżura meħuda fil-konfront tagħha – Ammissibbiltà ta’ motivazzjoni sommarja (Artikolu 253 KE) (ara l-punti 169, 170)

Suġġett

Talbiet ibbażati fuq l-Artikolu 263 TFUE u intiżi għall-annullament, totali jew parzjali, tad-Deċiżjoni tal-Kummissjoni 2007/375/KE tas-7 ta’ Frar 2007 dwar l-eżenzjoni mid-dazju tas-sisa għal żjut minerali użati bħala karburant għal produzzjoni tal-alumina f[ir-reġjun] ta’ Gardenne, fir-reġjun ta’ Shannon u f’Sardinja, implementata minn Franza, l-Irlanda u l-Italja rispettivament (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (ĠU L 147, p. 29), sa fejn din tikkonstata l-eżistenza ta’ għajnuna mill-Istat mogħtija mill-Italja, sa mill-1 ta’ Jannar 2004, abbażi tal-eżenzjoni mid-dazju tas-sisa fuq iż-żjut minerali użati bħala kombustibbli għall-produzzjoni tal-alumina f’Sardenia (l-Italja) u sa fejn tordna lir-Repubblika Taljana tirkupra l-imsemmija għajnuna jew inkella tannulla jew tissospendi l-ħlas tagħha.

Dispożittiv

1) Ir-rikorsi huma miċħuda.

2) Ir-Repubblika Taljana hija kkundannata għall-ispejjeż fil-Kawża T-119/07.